Jeffrey Archer is nie net ’n bekende skrywer van veral spanningsverhale nie. Hy was ook ’n lord en Konserwatiewe Party-lid van die Britse parlement. Maar was dit sy vrugbare skrywersverbeelding wat hom telkemale in die sop, selfs in die tronk, laat beland het?
Sy persoonlike lewe was kleurryk genoeg om tot ’n hele televisiereeks te lei. Noem dit, en die elemente vir sukses is daar: seks, glans, laster, meineed, vervalsing het tot die skandaal van die jaar in 2001 gelei.
Koel, onverstoorbaar en onberispelik geklee sit sy dag ná dag langs haar man in die hof. Sy is die toonbeeld van alles wat die Engelse ’n ware dame noem.
Haar man dagvaar die Daily Star, ’n Britse poniekoerant, vir laster. Die Daily Star, verklaar hy, het sy reputasie besoedel deur te beweer hy kuier gereeld by prostitute.
Toe die regter die saak opsom, sê hy die jurie moet hulself afvra of dit moontlik is dat Jeffrey dit ooit eens sou oorweeg het om ’n prostituut te gebruik gegewe Mary se “geurigheid”, “elegansie” en “glans”.
Jeffrey, sê sy, het in 1986, die jaar waarin hy na bewering die dagboeke vervals het, ’n dagboek van A4-grootte op sy lessenaar gehou.
Dit laat die Britte nou wonder hoekom die lady hoegenaamd nog vir die skurk wag. Hoe kan sy hom ná 35 jaar van getroude lewe nog verdedig ná al die vernedering en skandes wat sy danksy hom moes beleef?
En moenie ’n fout maak nie, hy het genoeg sondes op sy kerfstok om 10 vroue na die skeihof te dryf. Hy was nie met net een prostituut deurmekaar nie; daar was talle.
Ted Francis, die vriend wat vir Jeffrey se ondergang verantwoordelik was omdat hy nie langer kon stilbly oor die leuens van 1987 nie, vertel onder meer van ’n nag toe Jeffrey in Lagos ’n Nigeriese prostituut deur ’n kamervenster laat vlug het sodat vriende by wie hy gebly het, nie op haar sou afkom nie.
Nikki (toe 51), ’n getroude ma van twee, is in Februarie vanjaar afgeneem waar sy hand aan hand met hom op Noordhoek in die Kaapse Skiereiland stap. Jeffrey het Nikki onder meer beloof hy sou vir haar ’n woonstel in dieselfde blok as syne in Londen koop.
Die laaste minnares van wie ons gehoor het, is Sarah Symonds, ’n 31-jarige skakelbeampte. Daardie verhouding het ’n jaar lank gehou.
Maar daar is ’n ander baie goeie rede – geld. Uit dankbaarheid omdat sy in 1987 by hom gestaan het, het Jeffrey onderneem om voortaan alle geld wat hy in Brittanje uit die verkoop van sy boeke verdien, aan haar te skenk. Dis ’n aardige R11 miljoen per jaar.
Britse koerante skat die Archers se rykdom op sowat R660 miljoen. En dit neem steeds toe, al sit hy nou in die tronk. Sy volgende boek, Serendipity, is klaar geskryf en hy sal waarskynlik nog ’n boek plus ’n versameling kortverhale voltooi terwyl hy agter tralies sit.
Ongetwyfeld sal hy ook sy tydjie in die tronk inspan as agteragrond en inspirasie vir ’n latere boek of twee.
Trouens, sy het reeds koerante en tydskrifte gevra of hulle nie belang stel om al die geheimee van haar lewe met Jeffrey te hoor nie. Hulle kan dit kry — vir R2,75 miljoen.
Hy was in 1999 die Konserwatiewe Party se kandidaat om die eerste verkose burgermeester van Londen te word. Toe word sy politieke ambisies deur sy leuens gepootjie. Hy was 29 jaar oud toe hy tot parlementslid verkies is.
Dit sou nie die eerste keer wees nie. In Oktober 1986 bedank hy uit die politiek nadat gerugte opgeduik het dat hy ’n prostituut destyds £2 000 vir seks sou betaal het.
Monica het in April 2001 in ’n motorongeluk gesterf toe ’n dwelmverslaafde onder die invloed van verskeie dwelmmiddels in ’n gesteelde Jaguar teen haar motor gebots het. Sy het op 27 April, ’n week voor haar 50ste verjaardag, aan kopbeserings beswyk. Gary Day (toe 32) is op 6 Julie 2001 lewenslange gevangenisstraf opgelê.
Barry George is weens die moord in hegtenis geneem, maar hy is agt jaar later vrygespreek. Tot vandag toe is die eintlike moordenaar nog nie opgespoor nie. 'n Sluipmoordenaar het in Februarie 2017 gesê hy weet wie dit is, maar uit vrees vir sy eie lewe sal hy nie die naam bekend maak nie.
Hy was 34 toe hy die boek skryf om op ’n manier geld te maak sodat hy sy skuldeisers kon terugbetaal. Jeffrey het ’n hewige finansiële verlies gely nadat hy in Aquablast, ’n Kanadese maatskappy, belê het. Hulle het bankrot gespeel en drie direkteure is weens bedrog toegesluit.